google/wiki40b huggingface dataset:
Zem kráľa Karola

Zem kráľa Karola (-slovenský normovaný názov) (nór. Kong Karls Land) je označenie pre skupinu ostrovov, ktoré patria do súostrovia Špicbergy. Tieto ostrovy ležia v Barentsovom mori v Severnom ľadovom oceáne a patria Nórsku tak ako celé Špicbergy. Skupina pozostáva z troch veľkých a mnohých menších ostrovov a skál; má celkovú rozlohu 341 km². Tri veľké ostrovy sú od západu na východ: Svenskøya (136 km²), Kongsøya (191 km²) a Abeløya (13 km²). Všetky ostrovy sú neobývané.
Všetky ostrovy Zeme kráľa Karola, ktorá sa vyznačuje najvyššou koncentráciou medveďa bieleho v rámci Špicbergov, sú súčasťou Prírodnej rezervácie Špicbergy-Severovýchod (Nordaust-Svalbard naturreservat). Na ostrov je zakázaná doprava, ktorá zahŕňa aj územia do 500 metrov od brehu a vzdušný priestor do výšky 500 metrov nad krajinou.
Montesquieu-Guittaut

Poloha

Obec má rozlohu 10,06 km². Najvyšší bod je položený 325 m n. m. a najnižší bod 219 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vers-sous-Sellières

Poloha

Obec má rozlohu 8,48 km². Najvyšší bod je položený 229 m n. m. a najnižší bod 205 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jouan-des-Guérets

Poloha

Obec má rozlohu 9,24 km². Najvyšší bod je položený 61 m n. m. a najnižší bod 0 m n. m.

Obyvateľstvo

Počet obyvateľov obce je 2 699 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maisoncelles-en-Brie

Poloha

Obec má rozlohu 13,57 km². Najvyšší bod je položený 157 m n. m. a najnižší bod 119 m n. m.

Obyvateľstvo

Počet obyvateľov obce je 839 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Margon (Eure-et-Loir)

Poloha

Obec má rozlohu 12,13 km². Najvyšší bod je položený 185 m n. m. a najnižší bod 103 m n. m.

Obyvateľstvo

Počet obyvateľov obce je 1 216 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rieka (prítok Čierňanky)

Rieka je potok na Kysuciach, v severnej časti okresu Čadca. Je to pravostranný prítok Čierňanky, má dĺžku 3,9 km a je tokom V. rádu.
Preteká Jablunkovským medzihorím, pramení na západnom svahu Kykule (844,9 m n. m.) v nadmorskej výške okolo 720 m n. m., neďaleko slovensko-poľskej štátnej hranice. Najprv tečie západojuhozápadným smerom, na dolnom toku sa stáča na juhojuhozápad. Z ľavej strany priberá dva krátke prítoky (spod Kykule a spod Grúňa), sprava tri prítoky spod Slivkule (717,8 m n. m.). Na dolnom toku sú na oboch brehoch sformované výmole. Do Čierňanky ústi v blízkosti centra obce Skalité v nadmorskej výške okolo 515 m n. m.
Bitka o Aachen

Situácia

Historické mesto Aachen, centrum ríše Karola Veľkého, sa v októbri 1944 ocitlo na osi postupu americkej 9. armády cez Siegfriedovu líniu. Z propagandistického hľadiska však Hitler vyžadoval jeho udržanie za každú cenu, bolo totiž prvým nemeckým mestom ohrozeným postupom západných Spojencov. Na bitke o Aachen sa zúčastnil americký VII. a XIX. zbor, dovedna s asi 100 000 vojakmi. Nemecká strana bola v Aachene v obrane, so silou asi 13 000 vojakov.

Bitka

Americká 9. armáda pôvodne postupovala okolo mesta zo severu i z juhu. Ale americké velenie si následne uvedomilo, že mestská posádka môže byť pre ich jednotky nebezpečná, a tak na mesto zaútočili. Hneď ako sa dostali do mesta, čelili tvrdým pouličným bojom. Nemci, ktorí sa v meste dobre vyznali, to úspešne využívali. Bojov v meste sa zúčastnili najmä prápory 1. divízie podporované 745. tankovým práporom. Zo severu útočila na mesto 30. divízia. Po tom, čo prišla 30. divízia o asi 2 000 mužov, Američania nasadili do boja aj 29. divíziu.

Záver

Americká strana celkovo prišla o asi 5 000 mužov, ktorí boli mŕtvi, nezvestní alebo zranení. Nemecká strana mala tiež asi 5 000 mŕtvych a 5 600 zajatých.
Rýchlosť svetla

Rýchlosť svetla (značka cₚₕ alebo v) je rýchlosť šírenia svetla a všetkých ostatných druhov elektromagnetického vlnenia. Rýchlosť svetla mimo vákua sa označuje aj ako rýchlosť svetla v látke či rýchlosť svetla v prostredí. Výrazom "rýchlosť svetla" sa často myslí špecificky len rýchlosť svetla vo vákuu.
Rýchlosť svetla v látke závisí jednak od fyzikálnych vlastností danej látky (napr. teploty, tlaku) a jednak od frekvencie svetla (elektromagnetického vlnenia), ktorého rýchlosť meriame.
Vzorec rýchlosti svetla je cₚₕ = λ.f = c / n, kde λ je vlnová dĺžka, c je rýchlosť svetla vo vákuu a n je absolútny index lomu (pre vákuum je n=1, mimo vákua je obyčajne n>1, ale ojedinele je n<1). 
Rýchlosť viditeľného svetla vo vzduchu je  približne rovnaká ako c (teda rýchlosť svetla vo vákuu). Rýchlosť viditeľného svetla vo vode je 225 000 km/s, v skle 200 000 km/s.
Diognétos (syn Megakla)

Diognétos (starogr. Διόγνητoς – Diognétos, lat. Diognetus) je v gréckej mytológii syn a následník aténskeho archónta Megakla.
Diognétos svoj úrad archónta v Aténach prevzal po smrti svojho otca Megakla a podľa antického autora Hieronyma po vláde Diognéta, ktorá trvala od roku 892 pred Kr. do roku 864 pred Kr. sa archónom stal jeho syn Ferekles.
Eusebios z Kaisareie zaznamenal, že počas jeho 28 ročnej vlády začal v Sparte pôsobiť budúci jej zákonodarca Lykurgos.
Juraj Ambrozi

Životopis

Narodil sa v rodine oravského zemana Mateja Ambroziho a jeho manželky Zuzany, rodenej Kubačkovej. Vzdelanie získaval v Dolnom Kubíne, Leštinách, Kežmarku, Debrecene, Rožňave – Brzotíne, v rokoch 1716 – 1718 na kolégiu v Prešove a v rokoch 1718 – 1721 na univerzite vo Wittenbergu. Po návrate zo štúdií ho obvinili z tajného kázania a odsúdili na smrť, no po niekoľkých týždňoch väzenia ho napokon po zákroku podžupana prepustili, no dostal doživotný zákaz vstupu na poľské územie. Po ukončení štúdia pracoval ako vychovávateľ v Prešove, rektor školy v Necpaloch, v rokoch 1724 – 1733 bol evanjelickým farárom vo Vrbovciach, odkiaľ ho vyhnali rekatolizátori, v rokoch 1733 – 1738 v Prietrži, v roku 1738 v Štítniku a od roku 1741 bol superintendentom potiského dištriktu.

Bol dvakrát ženatý, jeho prvá manželka – Katarína Benediktyová, bola príbuznou spisovateľa Daniela Krmana (zrejme nevlastná dcéra). Mal osem detí.

Tvorba

Literárne tvoriť začal ešte počas štúdií vo Wittenbergu, pričom ako vzor mu slúžila nemecká teologická literatúra a veľký vplyv mal na neho i Daniel Krman, s ktorým spoločne prekladal bibliu. Venoval sa najmä písaniu náboženských spisov, taktiež vydával Krmanove spisy, keď ho uväznili, skladal a z nemčiny prekladal náboženské piesne. Jeho diela mali okrem náboženského i výchovno-vzdelávací charakter. Časť jeho tvorby ostala v rukopisoch, niektoré diela sa stratili, no jeho najvýznamnejšie diela vychádzali až do 20. storočia.
Saint-Nabord-sur-Aube

Poloha

Obec má rozlohu 8,55 km². Najvyšší bod je položený 162 m n. m. a najnižší bod 90 m n. m.

Obyvateľstvo

Počet obyvateľov obce je 132 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jami no Macuei

GensóKai

Neskoršie kapitoly mangy objasňujú, ako šikigami žijú slobodným životom v oddelenej dimenzii, ale pripojenej k Meifu. Tento imaginárny svet, GensóKai, je obývaný mnohými šikigamami. Tak ako Meifu, i GensóKai sa zdá byť samostatnou ríšou a spoločnosťou so svojimi vlastnými pravidlami. Zaujímavé je, že šikigami obývajú svet v ich ľudskej forme (nazývajú sa avatarmi). Hisokovi to spôsobí veľa zmätku, keď ich navštívi, pretože hľadá „tigra alebo červeného vtáka“ ignorujúc fakt, že sa šikigami v ich vlastnom svete najčastejšie podobajú ľuďom.
Mykoríza

Mykoríza je (výživová) symbióza medzi hubou a koreňmi vyšších suchozemských rastlín.
Mykoríza je obojstranne prospešný mutualistický vzťah, kde huba získava najmä sacharidy, rastlina zase minerálne soli, hlavne fosforečnany. Hubové mycélium nezasahuje nikdy do stredného valca koreňa rastliny a rastlina si obrannými látkami reguluje aj prienik mycélia do buniek kortexu /kôry / koreňa. V niektorých prípadoch sa môže tento rovnovážny stavu medzi organizmami porušiť, v tom prípade sa huba stáva parazitom.
Príkladom takéhoto spolunažívania je huba dubák a strom dub. Mykoríza je veľmi rozšírená, môže sa vyskytnúť prakticky u všetkých suchozemských rastlín okrem Cyperaceae, Brasicaceae a viacerých Centrospermae, u niektorých drevín je obligatórna. Väčšina druhov rastlín môže mykorízu tvoriť ale nemusí. Mykoríza je napr. potlačená v prostredí bohatom na živiny, keď rastlina symbionta nepotrebuje, alebo v extrémnom prostredí (púšte, zasolené oblasti), ktoré neumožňuje rast symbiotických húb.

Ektomykoríza

Ektomykoríza (ektotrofná mykoríza) sa vyskytuje hlavne u drevín, listnatých (napr. dub, hrab, breza) aj ihličnatých (napr. borovica). Väčšina ektomykorízných húb sú sú známe bazídiové huby, kam patrí hríb, plávka alebo muchotrávka, a ale aj nižšie huby, napr. zygomycéty.
Ektomykorízne huby vytvárajú okolo koreňa veľmi hustý hýfový plášť, ktorý zvyšuje saciu plochu pre príjem živín oboch symbiotických organizmov. Vlákna tiež vstupujú do medzibunkových priestorov koreňa, hlavne do primárnej kôry, aby uľahčili výmenu látok medzi rastlinou a hubou. Nevstupujú však do vnútra buniek. V medzibunkovom priestore tvoria hýfy tzv. Hartigovu sieť.
Koreňe rastlín z mykorízou obvykle rastú pomalšie a mierne zhrubnú, čomu napomáhajú aj hubové vlákna vylučovaním hormonálnych látok. Ektomykorízne huby môžu žiť aj voľne, saprofyticky a nie sú závislé len od tvorby mykorízy.
Bešeňová (vodná nádrž)

Bešeňová je vodná nádrž na rieke Váh, pod priehradou Liptovská Mara, pri obci Bešeňová. Je súčasťou Vážskej kaskády a slúži ako vyrovnávacia nádrž počas špičkovej prevádzky elektrárne Liptovská Mara. Zemná hrádza vodnej stavby Bešeňová v údolnej časti tvorí spoločné teleso s preložkou železnice.

Elektráreň

Súčasťou nádrže je aj vodná elektráreň, ktorá bola uvedená do prevádzky v roku 1976. Elektráreň má nainštalované 2 horizontálne kaplanove turbíny s inštalovaným výkonom 4,64 MW a prietokom 20 m³/s. Ročná výroba elektrickej energie dosahuje priemerne 18,3 GWh.
Na loučkách II

Ochrana

Predmetom ochrany sú biotopy sekundárnych horských a podhorských vresovísk, lúk a rašelinísk s výskytom vzácneho tetrova hoľniaka a žlny sivej.
Cieľom ochrany je zachovanie biotopov, obnovenie prirodzeného vodného režimu a ponechanie rašelinísk prirodzenému vývoju.
Na lokalite rastú napríklad kôprovník štetinolistý, kľukva močiarna, zdrojovka pobrežná, arnika horská alebo nátržnica močiarna. Vzácne sa vyskytuje tiež vstavačovec Fuchsov, vstavačovec májový, plavúnik sploštený alebo kosatec sibírsky a i. Zo živočíchov tu hniezdi pôtik kapcavý, kuvičok vrabčí a tetrov hoľniak. Početné sú populácie obojživelníkov a plazov. V určitých miestach boli nájdené vzácne druhy bezstavovcov ako včela Nomada similis alebo pieskárka Andrena intermedia.
Peyrissas

Poloha

Obec má rozlohu 7,82 km². Najvyšší bod je položený 374 m n. m. a najnižší bod 270 m n. m.

Obyvateľstvo

Počet obyvateľov obce je 99 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castets (obec)

Poloha

Obec má rozlohu 90,18 km². Najvyšší bod je položený 86 m n. m. a najnižší bod 23 m n. m.

Obyvateľstvo

Počet obyvateľov obce je 1 976 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
U Písku (Středolabská tabule)

Popis

Je to štruktúrne denudovaná plošina tvorená cenomanskými pieskovcami na rozvodí medzi Čáslavkou a Doubravkou. Miestami sa zachovali denudačné zvyšky riečnych štrkov a pieskov, tvoriacich výplne kryoturbačných štruktúr (opustené pieskovne). Na svahoch vychádzajú ruly kutnohorského kryštalinika, na severovýchode kryté sprašovými hlinami. Vrch je využitý ako pole. Vedie cezeň štátna cesta I/38 a je odtiaľ výhľad.

Geomorfologické zaradenie

Vrch patrí do celku Středolabská tabule, podcelku Čáslavská kotlina, okrsku Ronovská tabule a podokrsku Hostovlická kotlina.
Preťahovanie lanom

Preťahovanie lanom je šport, pri ktorom sa dva tímy snažia ťahať za lano opačnými smermi a prekonať silou súperiaci tím.
Preťahovanie lanom bolo súčasťou olympijských hier v rokoch 1900 – 1920. Športové tímy zastrešuje Medzinárodná federácia preťahovania lanom (Tug of War International Federation, TWIF), ktorej členmi sú národné združenia z 55 krajín sveta. V súčasnosti je členom SportAccord (býv. GAISF - Generálna asociácia medzinárodných športových federácií) a taktiež IWGA (Medzinárodná asociácia svetových hier). Preťahovanie lanom je jedným z mála športov, ktoré boli na doposiaľ všetkých Svetových hrách (1981 – 2009).
AIR - TRANSPORT EUROPE

Prevádzka leteckej záchrannej služby

Leteckú záchrannú službu zabezpečuje prostredníctvom siete 7 základní, vybavených dvojmotorovými vrtuľníkmi Agusta A109K2 a od roku 2016 tiež vrtuľníkmi Bell 429. Spoločnosť po svojom vzniku začala prevádzkovať Leteckú záchrannú zdravotnú službu (v roku 2008 premenovanú na Vrtuľníkovú záchrannú zdravotnú službu)  najprv v Poprade a postupne od roku 2001 preberala ďalšie strediská, poslednú v Trenčíne v roku 2009. Od roku 2017 zabezpečuje ATE vrtuľník pre leteckú záchrannú službu aj v českom Olomouci.

Vrtuľníky

V prvých rokoch činnosti spoločnosť využívala najmä od Správy TANAPu prenajatý a neskôr zakúpený vrtuľník francúzskej výroby Aérospatiale SA 316B Alouette III, sovietske vrtuľníky Mil Mi-2 a Mil Mi-8, ale tiež stroje Eurocopter AS 355N Ecureuil 2 a PZL Kania. Po testoch bol v marci 2003 nasadený prvý moderný a špičkovo vybavený stroj Agusta A109K2, ktorý ATE získal od švajčiarskej leteckej záchrannej služby. Nasledovalo ďalších osem strojov, ktoré boli postupne nasadzované na jednotlivé základne a nahrádzali staršie vrtuľníky Mil. V roku 2014 bol do služby zaradený nový moderný dvojmotorový vrtuľník Bell 429. Pôvodné záchranárske stroje Mil Mi-8 (OM-EVA) a Eurocopter AS 355 N Ecureuil 2 (OM-ATH) spoločnosť využíva na komerčné účely.

Ďalšie činnosti

Spoločnosť ATE realizuje okrem záchrannej služby aj špeciálne letecké práce, kde patrí hasenie lesných požiarov, stavebné a montážne práce, ťažbu dreva, údržbu a opravy stožiarov vysokého napätia a transport nákladu. Lietadlom Cessna Citation 560 Encore (OM-ATM) a vrtuľníkom Eurocopter AS 355N Ecureuil 2 (OM-ATH) vykonáva nepravidelnú leteckú osobnú dopravu.
La Bâtie-Divisin

Poloha

Obec má rozlohu 10,51 km². Najvyšší bod je položený 615 m n. m. a najnižší bod 360 m n. m.

Obyvateľstvo

Počet obyvateľov obce je 875 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charmoy (Saône-et-Loire)

Poloha

Obec má rozlohu 39,54 km². Najvyšší bod je položený 643 m n. m. a najnižší bod 295 m n. m.

Obyvateľstvo

Počet obyvateľov obce je 270 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ex nihilo nihil fit

Ex nihilo nihil fit je latinská veta, ktorá v preklade znamená: „Z ničoho nič nevzniká“.
Túto vetu ako prvý vyriekol Melissos. Lucretius Carus ju rozvinul v poéme O podstate veci v protiklade k učeniu o stvorení sveta bohom.
Gissey-sous-Flavigny

Poloha

Obec má rozlohu 10,29 km². Najvyšší bod je položený 458 m n. m. a najnižší bod 264 m n. m.

Obyvateľstvo

Počet obyvateľov obce je 97 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hrad Canossa

Hrad Canossa bol hrad markgrófky Matildy Toskánskej v Apeninách, 18 km južne od Reggio nell'Emilia v Taliansku.
Sem prišiel v januári 1077 rímsky kráľ a budúci cisár Henrich IV. pri svojej ceste do Canossy v ústrety pápežovi Gregorovi VII., aby ho zbavil cirkevnej kliatby.
Dnes je hrad ruinou; konsolidačné práce len zabránili ďalšiemu chátraniu. Už v roku 1878 získal taliansky štát ruinu od grófa Valentiniho a vyhlásil ju za národnú pamiatku.
Jordánova cesta

Východisko a prístup k nemu

Východiskom tejto túry je Hrebienok (1 285 m n. m.). Na Hrebienok sa dostaneme buď po  červenej značke Tatranskou magistrálou od Sliezkeho domu (1 666 m n. m.) alebo po  zelenej značke zo Starého Smokovca (1 001 m n. m.). Popri tejto trase vedie aj pozemná lanovka Starý Smokovec – Hrebienok.

Nástup

Z Hrebienka nastupujeme smerom Bilíkova chata – Rainerova útulňa – Zámkovského chata až po Téryho chatu. Pri Téryho chate opustíme turistický značený chodník.

Výstup

Ďalej postupujeme Bachledovou štrbinou až po sedlo pod Pyšným štítom (2 621 m n. m.), začína tu ferrata - zaistená cesta reťazami, stupmi. Pokračuje až na samotný vrchol Lomnického štítu (2 633 m n. m.).
Žirafa sieťovaná

Opis

Jej názov je odvodený od červenohnedých škvŕn pokrývajúcich telo aj nohy a oddelených od seba bielou sieťou. Je vysoká 6 m, dlhá 3 metre, váži okolo 1 500 kg. Má veľmi dlhý (45 - 50 cm) a silný jazyk sfarbený do fialova. Na hlave má malé rožky ktoré majú 15 cm. Živí sa lístím a trávou. Má dobrý čuch. Behá rýchlosťou až 50 km/h.

Výskyt

Žije v Afrike v Somálsku, v Keni a Etiópii. Chovajú ju v mnohých zoologických záhradách, v Česku napr. v ZOO Brno.
My Country, 'Tis of Thee

História

Samuel Francis Smith napísal text piesne „My Country, 'Tis of Thee“ v roku 1831, ako študent Andover Newton Theological School, Andover, Massachusetts. Jeho priateľ, organista a skladateľ Lowell Mason ho požiadal, aby preložil text z nemeckej školskej knižky hudobných textov alebo napísal nový text. Smitha zaujala jedna melódia, nikdy predtým ju nepočul a nemal tušenie, že je to obdoba britskej hymny „God Save the Queen“. Neprekladal text z nemčiny, ale počas pol hodiny napísal svoj​vlastný text. Pieseň bola prvýkrát zahraná na verejnosti 4. júla 1831, na detskom dni nezávislosti (Independence Day celebration) v Park Street Church v Bostone. Prvýkrát bola publikovaná v roku 1832.
Chmeľnycká oblasť

Mestá

Voločysk · Horodok · Deražňia · Dunajivci · Izjaslav · Kamjanec-Podiľskyj · Krasyliv · Netišyn · Polonne · Slavuta · Starokosťantyniv · Chmeľnyckyj · Šepetivka
Slovanský kalendár

Slovanský kalendár je kalendár používaný (starými) Slovanmi.
Nevieme presne, ako starý svetový kalendár vyzeral. Bol to pôvodne "úplnok" kalendár.
Bulharské cárstvo (1908 – 1946)

Vznik

V roku 1908 bulharské knieža Ferdinand vyhlasuje vo Veľkom Tarnove nezávislosť Bulharska od Osmanskej ríše a prijíma titul cára a vládne ako cár Ferdinand I. Medzinárodne sa Bulharsko oficiálne uvádzalo aj ako kráľovstvo.

Balkánske vojny

V roku 1912 sa Bulharsko zapája spolu so spojencami Balkánskeho spolku do prvej balkánskej vojny s Osmanskou ríšou. Bulharská armáda dobýva mesto Drinopol, dnes Edirne v Turecku, a len o niekoľko hodín prehráva s Gréckom "preteky" o obsadenie Solúnu. Vzhľadom na spory so Srbskom o Macedóniu (Srbi odmietli vydať tzv. nesporné pásmo) a bezvýsledným mierovým rokovaním vydal bulharský cár Ferdinand I. v júni 1913 rozkaz zaútočiť na srbské pozície. Druhá balkánska vojna dopadla pre Bulharov katastrofálne, Osmanskej ríši museli nechať Drinopol, Rumunsko si vynútilo predaj južnej Dobrudže.

Bulharsko za prvej svetovej vojny

Po počiatočnej neutralite vstupuje v roku 1915 Bulharsko do prvej svetovej vojny na strane Centrálnych veľmocí a vyhlasuje vojnu Srbsku. Cieľom je zvrátiť výsledky druhej balkánskej vojny. Prvá svetová vojna končí pre Bulharsko druhou národnou katastrofou. Aj keď je mu zmluvne garantovaný prístup k Egejskému moru, po grécko-tureckej vojne oňho v dôsledku presídľovania maloázijských Grékov prichádza.

Bulharsko v medzivojnovom období

Dňa 3. októbra 1918, vo chvíli najťažších politických, ekonomických a náboženských kríz, nastúpil na trón Boris III. Hneď po nástupe do funkcie musel svoju monarchiu brániť proti dvom republikánskym stranám – Agrárnej strane Alexandra Stambolijského a komunistickej strane.
Takisto ako jeho otec Ferdinand, bol aj Boris rozvážny a tichý panovník, ktorý nikdy nešiel do sporov. Po prevrate dňa 9. júna 1923 sa rozpadla agrárna strana a v septembri toho istého roku ju nasledovala komunistická strana. Cárove postavenie sa upevnilo.
Jeho zahraničná politika bola opatrná. Za oblasti nových krajín (južná Dobrudža), ktoré získal od Rumunska, dostal titul „cár osloboditeľ". Jeho diplomatické schopnosti sa prejavili v rokovaniach so štátmi Veľkej sily na začiatku druhej svetovej vojny. Tie však nedokončil, pretože 28. augusta 1943 zomrel.

Bulharsko za druhej svetovej vojny

Na začiatku druhej svetovej vojny vyhlásilo Bulharsko neutralitu, pod tlakom ekonomických okolností ale v roku 1941 vstupuje do vojenského konfliktu na strane nacistického Nemecka. Vojnu Sovietskemu zväzu avšak Bulharsko nevyhlásilo. Po smrti Borisa III. sa cárom stáva jeho vtedajší šesťročný syn Simeon ako cár Simeon II., ale vládla za neho regentská rada. Už od roku 1944 má najväčšiu moc v Bulharsku komunistická strana. V roku 1944 vstupuje na územie Bulharska Červená armáda. Koncom druhej svetovej vojny už sa Bulharsko zúčastňuje na strane spojencov.

Zánik monarchie

V roku 1946 je referendom zrušené cisárstvo a Bulharsko sa stáva republikou. Bulharsko sa stáva súčasťou východného bloku.
Druhý list Korinťanom

Druhý list Korinťanom alebo Druhý list apoštola Pavla Korintským (skratka 2 Kor alebo 2K) je kniha Nového zákona.
Jeho autorstvo sa tradične pripisuje apoštolovi Pavlovi.
List bol napísaný pravdepodobne v r. 57. Bol podnietený okolnosťami, ktoré sa odohrali po Prvom liste Korinťanom.
Perichronozofia

Perichronozofia (z starogr. peri = o, okolo, vzhľadom na; okolo, k (smerom) + starogr. chronos = čas + starogr. sofia = múdrosť) je náuka o bezčasí tvoriaca základnú vrstvu ontológie synkriticizmu. Perichronozofiu vytvoril v rámci rozpracúvania synkriticizmu Jozef Piaček.
Réaumont

Poloha

Obec má rozlohu 4,95 km². Najvyšší bod je položený 436 m n. m. a najnižší bod 309 m n. m.

Obyvateľstvo

Počet obyvateľov obce je 940 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maciej Rataj

Mladosť

Maciej Rataj sa narodil blízko Ľvova. Navštevoval tamojšie gymnázium a neskôr študoval na univerzite lingvistiku. Po dokončení štúdií sa stal stredoškolským profesorom najprv vo Ľvove, neskôr v Zamośći.

Politika

Do politiky vstúpil Rataj po konci prvej svetovej vojny. Stal sa členom Poľských ľudových strán "Piest" a "Wyzwolenie". V rokoch 1920 – 1921 bol ministrom náboženstva a verejného vzdelávania a v roku 1921 tiež úradujúcim ministrom kultúry a umenia v prvej vláde Wincenty Witosa. Keď bol v decembri roku 1922 zavraždený poľský prezident Gabriel Narutowicz, stal sa Rataj jeho dočasným nástupcom. Roku 1926 sa ním stal opäť po odstúpení Stanisława Wojciechowského počas Májového prevratu.
V rokoch 1922 – 1928 bol Rataj maršálkom Sejmu. Roku 1935 sa stal predsedom ľudovej strany.
V roku 1940 bol Rataj zatknutý gestapom a 21. júna popravený v Palmiry počas nemeckej AB-Akcie.
Bad to the Bone

Štruktúra a vplyvy

Korene skladby možno nájsť v skladbe „I’m a Man“ od rock and rollového hudobníka Bo Diddley, v ktorej je použitý podobný gitarový riff a vokálny rytmus. Tiež má podobnú štruktúru ako skladby „She Moves Me“ a „Mannish Boy“ od Muddyho Watersa či skladba „Gangster of Love“ od Johnnyho "Guitar" Watsona.

Použitie v médiách

Skladba bola použitá v mnohých filmoch a seriáloch. Medzi najznámejšie patria Terminátor 2: Deň zúčtovania, Nezvestní, Nočná Talk Show, Ten chlapec je postrach či Christine.